পরের প্রেসিডেন্ট ডা: বদরুদ্দোজা চৌধুরী ছিলেন মডারেট গ্রুপের। তবে তাকে নিয়ে বেকায়দায় পড়ে যায় দলটি। দলীয় বিবেচনায় প্রেসিডেন্ট হওয়ার পর তিনি দলের প্রতিষ্ঠাতার কবর জিয়ারতকে প্রেসিডেন্টের নিরপেক্ষতার জন্য ক্ষতিকর গণ্য করলেন। এই টানাপড়েনেই তাকে প্রেসিডেন্টের পদ থেকে সরে যেতে হয়। এর পর একজন শিক্ষক-গবেষককে প্রেসিডেন্ট বানানো হয়। তিনি এই পদটিকে অত্যন্ত মজাদার ও লোভনীয় চাকরি হিসেবেই গণ্য করে গেছেন। তিনি শুধু নিয়োগকারী দলের প্রতিই আনুগত্য দেখাননি, পরে যারা জরুরিভাবে ক্ষমতা অধিগ্রহণ করেছেন, তাদের প্রতি আরো বেশি আনুগত্য দেখিয়ে গেছেন। পরম নিশ্চিন্তে আরো দুটি বছর চাকরি করে গেলেন! ওপরে বর্ণিত, মিডিয়ার বাতাস দেয়াও তার ওপরে কাজ করেছে।